rejauldu/bengali-wikipedia huggingface dataset:
জ্ঞানশ্রী মহাথের (জন্ম ১৮ নভেম্বর ১৯২৫) বাংলাদেশের একজন বৌদ্ধ ধর্মগুরু যিনি দেশীয় বৌদ্ধদের সর্বোচ্চ ধর্মীয় গুরু। সমাজসেবায় গুরুত্বপূর্ণ অবদানের জন্য বাংলাদেশ সরকার তাকে ২০২২ সালে একুশে পদক প্রদান করে।   জীবনী  জ্ঞানশ্রী মহাথের ১৮ নভেম্বর ১৯২৫ চট্টগ্রাম জেলার রাউজানের উত্তর গুজরা ডোমখালী গ্রামে জন্মগ্রহণ করেন। তিনি ১৯৫৮ সালে পার্বত্য চট্টগ্রামে গমন করেন। ২০০৩ সাল থেকে তিনি চট্টগ্রাম নন্দনকানন বৌদ্ধ বিহারে অবস্থান করেন।  তিনি ১৯৪৪ সালে শ্রামণ এবং ১৯৪৯ সালে ভিক্ষু হিসেবে উপসম্পদা লাভ করেন। তিনি প্রবেশিকা পর্যন্ত পড়ালেখা করেন। তিনি পার্বত্য চট্টগ্রামের সাধারণ মানুষের অর্থনৈতিক, সামাজিক, ধর্মীয় ও শিক্ষা বিস্তারের উদ্যোগ নিয়েছিলেন। পার্বত্য অঞ্চল ও সমতল এলাকায় অনেক ধর্মীয় ও শিক্ষা প্রতিষ্ঠান গড়ে তোলেন। ১৯৭৪ সালে তিনি মোনঘর প্রতিষ্ঠা করেন, যেখানে আবাসিক বিদ্যালয় প্রতিষ্ঠা করে বৌদ্ধ দু:স্থ, অনাথ ও অসহায় শিশুদের সাধারণ শিক্ষা দেয়া হয়।  জয়পুরহাট ও রংপুরে তিনি কয়েকটি বৌদ্ধ শিক্ষা কেন্দ্র প্রতিষ্ঠা করেন।   সম্মাননা   শাসন শোভন জ্ঞানভানক ১৯৮১,ওয়াট পাকনাম,বসিচরণ,ব্যাংকক,থাইল্যান্ড বিনয়াচার্য্য ২০০১,বাংলাদেশ সংঘরাজ ভিক্ষু মহাসভা   মহাসদ্ধর্মজ্যোতিকাধবজ ২০০৭, মায়ানমার সরকার  একুশে পদক,২০২২  গণপ্রজাতন্ত্রী বাংলাদেশ সরকার  অগ্রমহাপন্ডিত, ২০২৩ মায়ানমার সরকার   তথ্যসূত্র    বিষয়শ্রেণী:সমাজসেবায় একুশে পদক বিজয়ী বিষয়শ্রেণী:জীবিত ব্যক্তি বিষয়শ্রেণী:১৯২৫-এ জন্ম বিষয়শ্রেণী:চট্টগ্রাম জেলার বৌদ্ধ ধর্মীয় পণ্ডিত বিষয়শ্রেণী:বাংলাদেশী বৌদ্ধ বিষয়শ্রেণী:২০২২-এ একুশে পদক বিজয়ী
আউটলুক (ইংরেজি: Outlook) ভারতের চারটি প্রধান ইংরেজি সংবাদপত্রিকা বা নিউজম্যাগাজিনের অন্যতম। ১৯৯৫ সালে আউটলুক গোষ্ঠী এই পত্রিকাটি চালু করেছিলেন। এই পত্রিকার প্রতিষ্ঠাতা-প্রধান সম্পাদক ছিলেন বিনোদ মেহতা। ২০০৮ সালে মেহতা কৃষ্ণ প্রসাদকে এই পত্রিকার সম্পাদক নিযুক্ত করেন। অতীতে বিশিষ্ট সাংবাদিক সন্দীপন দেব ও তরুণ তেজপাল এই পত্রিকার সম্পাদনা করেছিলেন। আউটলুক পত্রিকার প্রধান প্রতিদ্বন্দ্বীরা হল ইন্ডিয়া টুডে, দ্য উইক ও তেহলকা।  রামচন্দ্র গুহ, ভাইচাঁদ পটেল, রাকেশ কলশিয়ান, ইউরি অ্যাভনারি, জর্জ মনবিয়ট, ড্যানিয়েল ল্যাক, অশোক কে মেহতা, বি রামন, অনিল ধরকর, সৈয়দ নাকভি, প্রভু ঘাটে, অ্যান্ড্রু হোয়াইটহেড প্রমুখ বিশিষ্ট সাংবাদিক এই পত্রিকার সঙ্গে যুক্ত। কার্গিল যুদ্ধ ও ক্রিকেট ম্যাচ-ফিক্সিং বিতর্ক নিয়ে এই পত্রিকা নিজস্ব তদন্তমূলক রিপোর্ট প্রকাশ করেছিল।  আউটলুক গোষ্ঠীর অন্যান্য গুরুত্বপূর্ণ পত্রিকাগুলি হল আউটলুক ট্রাভেলার, আউটলুক মানি ও হিন্দি আউটলুক সাপ্তাহিক। হ্যাথওয়ে ইনভেস্টমেন্ট প্রাইভেট লিমিটেড প্রতিষ্ঠিত আউটলুক গোষ্ঠীর বর্তমান মালিক রাজন রাহেজা গোষ্ঠী।   তথ্যসূত্র    বহিঃসংযোগ   Outlook India  আউটলুক আউটলুক বিষয়শ্রেণী:সাপ্তাহিক পত্রিকা বিষয়শ্রেণী:ইংরেজি পত্রিকা বিষয়শ্রেণী:১৯৯৫-এ দিল্লিতে প্রতিষ্ঠিত বিষয়শ্রেণী:ভারতের ইংরেজি ভাষার ম্যাগাজিন বিষয়শ্রেণী:১৯৯৫-এ প্রতিষ্ঠিত ম্যাগাজিন বিষয়শ্রেণী:দিল্লির ম্যাগাজিন
গোলাম হোসেন দুলাল বাংলাদেশের কুড়িগ্রাম জেলার রাজনীতিবিদ ও কুড়িগ্রাম-৪ আসনের সাবেক সংসদ সদস্য।  প্রাথমিক  গোলাম হোসেন কুড়িগ্রাম জেলায় জন্মগ্রহণ করেন।  রাজনৈতিক জীবন মো. গোলাম হোসেন জাতীয় পার্টির একজন নেতা। ১৯৭৯ সালের দ্বিতীয় জাতীয় সংসদ নির্বাচনে তিনি তৎকালীন রংপুর-১৭ আসন থেকে বাংলাদেশ জাতীয়তাবাদী দলের প্রার্থী হিসেবে অংশ নিয়ে পরাজিত হন। ১৯৯১ সালে তিনি জাতীয় পার্টিতে যোগদিয়ে  পঞ্চম ও ১২ জুন ১৯৯৬ সালের সপ্তম জাতীয় সংসদ নির্বাচনে কুড়িগ্রাম-৪ আসন থেকে সংসদ সদস্য নির্বাচিত হন।  তথ্যসূত্র  বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:কুড়িগ্রাম জেলার রাজনীতিবিদ বিষয়শ্রেণী:বাংলাদেশ জাতীয়তাবাদী দলের সাবেক রাজনীতিবিদ বিষয়শ্রেণী:জাতীয় পার্টির রাজনীতিবিদ বিষয়শ্রেণী:পঞ্চম জাতীয় সংসদ সদস্য বিষয়শ্রেণী:সপ্তম জাতীয় সংসদ সদস্য
চামোর্শি মহারাষ্ট্রএর গাটচিরোলি জেলার একটি শহর এবং তহশিল  এটি ওয়েইনগঙ্গা নদীর বাম পাশের তীরে অবস্থিত,যেটি প্রানাহিতা নদীর একটি উপনদী এবং গোদাবারি নদীর সাথে মিশেছে। এই জায়গাটি মারকান্ডা গ্রামে অবস্থিত ভগবান মারকান্দেশয়ারির মন্দিরের জন্য বিখ্যাত। মন্দিরটি ওয়েইনগঙ্গা নদীর তীরে অবস্থিত,যেটি উত্তর দিক থেকে দক্ষিণ দিকে প্রবাহিত হয়।  ভূগোল চামোর্শি এর গড় উচ্চতা ১৮২ মিটার(৬০০ ফুট) References  বিষয়শ্রেণী:Cities and towns in Gadchiroli district বিষয়শ্রেণী:Talukas in Maharashtra
thumb|ওলন্দাজ সামরিক কর্মী সারং পরিহিত অবস্থায়, ১৯৪৯ সারং বা সারুং () হল একটি বড় নলাকার বা লম্বা দৈর্ঘ্যের কাপড়, যা প্রায়শ কোমরের চারপাশে মোড়ানো হয়, এবং দক্ষিণ-পূর্ব এশিয়া, উত্তর আফ্রিকা, পূর্ব আফ্রিকা, পশ্চিম আফ্রিকা এবং অনেক প্রশান্ত মহাসাগরীয় দ্বীপপুঞ্জে পরিধান করা হয়। কাপড়টিতে প্রায়শ বিভিন্ন রঙের ডোরা কাটা নকশা (প্লাইড) বা চৌখুপী (চেকার) ধরন থাকে, অথবা বাটিক বা ইক্কত শৈলীতে রঙের মাধ্যমে উজ্জ্বল রঙিন হতে পারে। অনেক আধুনিক সারংগুলিতে মুদ্রিত নকশা রয়েছে, প্রায়শই প্রাণী বা উদ্ভিদ চিত্রিত হয়। বিশ্বের বিভিন্ন স্থানে বিভিন্ন ধরনের সারং পরিধান করা হয়, বিশেষ করে ভারতীয় উপমহাদেশে লুঙ্গি এবং আরব উপদ্বীপে ইজর নামে। ব্যুৎপত্তি সারং শব্দটি () মালয় বংশোদ্ভূত একটি ইংরেজী  ঋণকৃত শব্দ যার অর্থ 'আচ্ছাদন করা' বা 'ঢাকা'। এটি প্রথম ১৮৩৪ সালে মালয়দের স্কার্টের মতো পোশাকের কথা উল্লেখ করে ব্যবহৃত হয়েছিল। সারং ইন্দোনেশীয় এবং মালয় শব্দের কথ্য এবং পুরানো বানান, যখন আনুষ্ঠানিক ইন্দোনেশিয়ায় এটি সারুং () নামে পরিচিত। সারাং এশিয়া জুড়ে অনেক নামে পরিচিত; জাভানিজ: ;; তামিল: সারাম; আরবি: আল-হায়দা; এবং সিংহলি: সারং। পশ্চিম আফ্রিকায়, সরং বা সোরং শব্দটি আকান ভাষায় পাওয়া যায় এবং এই শব্দটির অর্থ "সর্বোচ্চ বিন্দু", পোশাকটি সুরক্ষিত করার জন্য একেবারে শীর্ষে বেঁধে রাখা প্রসঙ্গে।Dictionary Of Asante & Fante Language, pg. 457   তথ্যসূত্র   বিষয়শ্রেণী:পোশাক বিষয়শ্রেণী:ফ্যাশনের ইতিহাস বিষয়শ্রেণী:এশীয় পোশাকের ইতিহাস বিষয়শ্রেণী:শ্রীলঙ্কান পোশাক বিষয়শ্রেণী:স্কার্ট বিষয়শ্রেণী:পুরুষদের পোশাক
চকরিয়া বাংলাদেশের দক্ষিণাঞ্চলের চট্টগ্রাম বিভাগের অন্তর্গত কক্সবাজার জেলায় অবস্থিত একটি শহর। প্রশাসনিকভাবে শহরটি চকরিয়া উপজেলার সদর। শহরটি চকরিয়া উপজেলার বৃহত্তম শহরাঞ্চল।  জনসংখ্যা বাংলাদেশ আদমশুমারী ২০১১ অনুযায়ী চকরিয়া শহরের মোট জনসংখ্যা ৭২,৬৬৯  জন যার মধ্যে ৩৭,৩২৮ জন পুরুষ এবং ৩৫,৩৪১ জন নারী। এ শহরের পুরুষ এবং নারী অনুপাত ১০৬। শহরে মোট হোল্ডিং সংখ্যা রয়েছে ১৩,১৬৩টি।  ভৌগোলিক উপাত্ত শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল থেকে শহরটির গড় উচ্চতা ১১ মিটার।  প্রশাসন ১৯৯১ সালে চকরিয়া শহরের নাগরিকদের পৌরসেবা ও অন্যান্য সুযোগ-সুবিধা প্রদান করার উদ্দেশ্যে চকরিয়া পৌরসভা নামক একটি স্থানীয় সরকার সংস্থা(পৌরসভা) গঠিত হয় যা ৯টি ওয়ার্ড এবং ২৩টি মহল্লায় বিভক্ত। ১৫.৭৬ বর্গ কি.মি. আয়তনের চকোরিয়া শহর এলাকাটি চকরিয়া পৌরসভা দ্বারা পরিচালিত হয়।  শিক্ষা ব্যবস্থা চকরিয়া শহরের সাক্ষরতার হার হলো শতকরা ৬১.৩ ভাগ।   উল্লেখযোগ্য ব্যক্তিত্ব    ছিদ্দিক আহমদ –– ইসলামি পণ্ডিত ও রাজনীতিবিদ, পূর্ব বাংলা আইনসভার সদস্য   তথ্যসূত্র   বিষয়শ্রেণী:বাংলাদেশের শহর বিষয়শ্রেণী:চট্টগ্রাম বিভাগের জনবহুল স্থান
স্টেট রুট ৮৪৪ ( এসআর ৮৪৪) যুক্তরাস্ট্রের ওহাইওতে অবস্থিত ২.৩৯৫ মাইল (৩.৮৫৪ কি.মি) দীর্ঘ রাস্তাটির বেভারক্রিক থেকে রাইট-প্যাটারসন এয়ার ফোর্স বেস পর্যন্ত বিস্তৃত। উত্তর- দক্ষিণ মুখী শাখা ফ্রি ওয়েটি মূলত সরকার নিয়ন্ত্রিত এলাকায় অবস্থিত। রাস্তাটির কিছু অংশ রাইট স্টেট বিশ্ববিদ্যালয়ের সামনে দিয়ে অতিক্রম করেছে। রাস্তাটিকে ১৯৯৫ সাল থেকে লিখিত ভাবে স্থান দেয়া হয় বিভিন্ন নথিপত্রে। এসআর ৮৪৪ কে ১৯৮৯ সালে, নামকরণকৃত এসআর ৪৪৪এ তে প্রতিস্থাপিত করা হয়।   রাস্তার বিবরণ   এসআর ৮৪৪, আই-৬৭৫ এর পার্শিয়াল ইন্টারচেঞ্জ থেকে আরম্ভ হয়। রাস্তাটি নর্থ ফেয়ার ফিল্ড রোড নামে একটি চার-লেনের ফ্রি ওয়ে হিসেবে উত্তর-পূর্বদিকে চলতে শুরু করে। দক্ষিণ-পূর্ব এবং পূর্ব রাইট স্টেট বিশ্ববিদ্যালয় অতিক্রম করার পূর্বে রাস্তাটি কর্নেল গ্লেন হাইওয়েতে মিলিত হয়। তারপর রাস্তাটি উত্তরদিকে মোড় নিয়ে বিশ্ববিদ্যালয় বুলভার্ড অতিক্রম করে। বিশ্ববিদ্যালয় অতিক্রম করে রাস্তাটি উত্তর-পশ্চিম দিক বরাবর চলে এসআর ৪৪৪ কে উপরদিকে অতিক্রম করে। এসআর ৪৪৪, রাস্তাটি এরপর রাইট-প্যাটারসন এয়ারফোর্স গেট ১৫এ তে গিয়ে সমাপ্ত হয়।  এসআর ৮৪, কে ব্রিগেডিয়ার জেনারেল গ্লেন জে. ম্যাককর্ণন এর মৃত্যুর পর "ম্যাককর্ণন মেমোরিয়াল স্কাইওয়ে" নামকরণ করা হয়। রাইট স্টেট বিশ্ববিদ্যালয় প্রতিষ্ঠার সময় ম্যাককর্ণন ছিলেন এই এয়ার বেজের কমান্ডার, এমনকি এয়ার বেজের জমিদানকারী, পাশাপাশি ফেয়ারবর্ণের দুই বারের সফল মেয়র।  পুরো এসআর ৮৪৪ রাস্তাটিই জাতীয় মহাসড়ক ব্যবস্থার অংশ। জাতীয় মহাসড়ক ব্যবস্থার যেটি কিনা একটি দেশের অর্থনীতি, প্রতিরক্ষা এবং চলাচলের জন্য সবচেয়ে গুরুত্বপূর্ণ বলে বিবেচিত। রাস্তাটি রক্ষনাবেক্ষনের দায়িত্বে রয়েছে ওহাইও ডিপার্টমেন্ট অব ট্রান্সপোর্টেশান (ওডিওটি)।   ইতিহাস  ১৯৮৯ সালে, এসআর ৪৪৪এ নামে, এসআর ৮৪৪ এর যাত্রা শুরু। কিন্তু ১৯৯৪ সালে, ওডিওটি জনসাধারনের পরামর্শ মোতাবেক, রাস্তাটিকে "এসআর ৮৪৪" নম্বর নামকরণ প্রদান করে। যদিও ১৯৮৯ সালের ২২ সেপ্টেম্বর, থেকে রাস্তাটির আইনগত নাম "ম্যাককর্ণন-স্কাইওয়ে মেমোরিয়াল ড্রাইভ", তবুও এসআর ৮৪৪ কে রাজ্য প্রশাসন, "ম্যাককর্ণন-মেমোরিয়াল স্কাইওয়ে" নামেই স্থান দেয় গুরুত্বপূর্ণ দলিলে।   ভবিষ্যৎ  ভবিষ্যতে, উত্তরদিকের এসআর ৮৪৪ থেকে, উত্তর এসআর ৪৪৪ এবং এসআর ৪৪৪ থেকে, এসআর ৮৪৪ মুখীদুটি র‌্যাম্প নির্মাণ করা হবে। যদিও অক্টোবর ২০১৩ সাল, পর্যন্ত এই র‌্যাম্প তৈরীর অর্থায়নের ব্যবস্থা ঠিক হয়নি।   মূখ্য অংশবিশেষ    তথ্যসূত্র    বহিঃসংযোগ    State Route 844 Endpoint Photos  বিষয়শ্রেণী:ওহাইও বিষয়শ্রেণী:ওহাইও অঙ্গরাজ্যের মহাসড়ক
মহালছড়ি বাংলাদেশের খাগড়াছড়ি জেলার অন্তর্গত একটি উপজেলা।   অবস্থান ও আয়তন  মহালছড়ি উপজেলার উত্তরে খাগড়াছড়ি সদর উপজেলা, দক্ষিণে রাঙ্গামাটি জেলার নানিয়ারচর উপজেলা ও লক্ষ্মীছড়ি উপজেলা, পূর্বে রাঙ্গামাটি জেলার লংগদু উপজেলা ও নানিয়ারচর উপজেলা, পশ্চিমে মাটিরাঙ্গা উপজেলা ও গুইমারা উপজেলা।   প্রশাসনিক এলাকা  মহালছড়ি উপজেলায় বর্তমানে ৪টি ইউনিয়ন রয়েছে। সম্পূর্ণ উপজেলার প্রশাসনিক কার্যক্রম মহালছড়ি থানার আওতাধীন।  ইউনিয়নসমূহ:  ১নং মহালছড়ি  ২নং মুবাছড়ি  ৩নং ক্যায়াংঘাট  ৪নং মাইসছড়ি   ইতিহাস  খাগড়ছড়ি পার্বত্য জেলার প্রাচীন থানা মহালছড়ি।১৯০৬ খ্রিঃ থানা হিসাবে মহালছড়ির কার্যক্রম শুরু।মহালছড়ি থানার নামকরণ সম্পর্কে স্থানীয়ভাবে দুটি অভিমত রয়েছে।  প্রথমটি হলো:অতীতে ত্রিপুরা রাজন্যবর্গের রাজত্বকালে এ অঞ্চলের রাজস্ব আদায়ের জন্য একটি মহাল স্থাপিত হয়েছিল।ত্রিপুরা ভাষায় রাজস্ব আদায়ের অফিসকে মহাল বলা হয়। এ মহাল থেকে মহালছড়ি নামের উৎপত্তি।  দ্বিতীয়টি হলোঃ এ অঞ্চলের ছড়া ও ঝর্ণাগুলোতে এক সময় প্রচুর "মাল" মাছ পাওয়া যেতো।এ মাল মাছের প্রাচুর্য থেকে মহালছড়ি নামের উৎপত্তি।৫টি ইউনিয়ন,১৩টি মৌজা এবং ১১০টি গ্রাম(প্রায়)নিয়ে বর্তমানে মহালছড়ি একটি উপজেলা।মহালছড়ি বাজার এ উপজেলার প্রধান বাণিজ্যিক কেন্দ্র।  ২২°৫২' ও ২৩°০৩' উত্তর অক্ষাংশে এবং ৯১°৫৬' ও ৯২°০০' পূর্ব দ্রাঘিমাংশের মধ্যে মহালছড়ি উপজেলার অবস্থান ।উত্তরে খাগড়াছড়ি সদর,দক্ষিণে লক্ষিছড়ি ও নানিয়ারচর থানা,পূর্বে লংগদু থানা,পশ্চিমে রামগড় ও মাটিরাঙ্গা থানা।   জনসংখ্যার উপাত্ত  ২০২২ সালের পরিসংখ্যান অনুযায়ী মহালছড়ি উপজেলা উপজেলার জনসংখ্যা ৪৯,০৭৬ জন। এর মধ্যে পুরুষ ২৪,৭০৪ জন এবং মহিলা ২৪,৩৭২ জন। মোট জনসংখ্যার ৩০.৯৪% মুসলিম, ৬.৯৩% হিন্দু, ৬১.৬৭% বৌদ্ধ এবং ০.৪১% খ্রিস্টান ও অন্যান্য ধর্মাবলম্বী রয়েছে। এ উপজেলায় প্রধানত বাঙালি, চাকমা, মারমা ও ত্রিপুরা লোকজন বসববাস করে।   শিক্ষা    মহালছড়ি সরকারী কলেজ  মহালছড়ি সরকারী উচ্চ বিদ্যালয়  সিঙ্গিনালা উচ্চ বিদ্যালয়  মহালছড়ি আদর্শ  বালিকা উচ্চ বিদ্যালয়  মহালছড়ি শিশু মঞ্চ এনজি স্কুল   অর্থনীতি    কৃষি চাষ, ফলজ বাগান, মৎস্য, কাঠ, ব্যাবসায়ীক দোকান   জনপ্রতিনিধি  সংসদীয় আসনজাতীয় নির্বাচনী এলাকাসাবেক সংসদ সদস্যরাজনৈতিক দল২৯৯ পার্বত্য খাগড়াছড়িখাগড়াছড়ি জেলাকুজেন্দ্র লাল ত্রিপুরাবাংলাদেশ আওয়ামী লীগ  তথ্যসূত্র   আরও দেখুন   খাগড়াছড়ি জেলা  বহিঃসংযোগ    বিষয়শ্রেণী:খাগড়াছড়ি জেলার উপজেলা বিষয়শ্রেণী:মহালছড়ি উপজেলা
যোগীর ভবন বগুড়ার কাহালু উপজেলায় অবস্থিত একটি মন্দির। এটি প্রায় ৮৮৪ খ্রিষ্টাব্দে নির্মিত হয়েছিলো বলে ধারণা করা হয়।   অবস্থান  কাহালু উপজেলা সদর থেকে প্রায় ১৫ কি.মি. উত্তরে পাইকড় ইউনিয়নে এটি অবস্থিত। এর অবস্থান মহাস্থানগড় এর ১২ কিলোমিটার দক্ষিণ-পশ্চিমে।   নামকরণ  জনশ্রুতি আছে এখানে বিশ্বের বিভিন্ন দেশের যোগী ও সাধু-সন্নাসীদের যাতায়াত ছিল বলে এ স্থানটির নামকরণ ‘‘যোগীর ভবন’’।   বর্ণনা  জায়গাটি প্রায় আশি একর ভূমি জুড়ে বিস্তৃত। এর সমগ্র ভবনসমূহের এলাকা প্রাচীর বেষ্টিত এবং একটি বিভাজক দেওয়াল দ্বারা দুভাগে বিভক্ত। এখানে একটি আশ্রম, ০৪ টি মন্দির, কানচ কূপ, একটি ইঁদারা, ধর্মটঙ্গী এবং অগ্নিকুন্ড ঘর রয়েছে। চারটি মন্দিরের নাম হচ্ছে সর্বমঙ্গলা, দুর্গা, কালভৈরবী এবং গোরক্ষনাথ।  এর মাঝে সর্বমঙ্গলা মন্দিরটি নকশাকৃত ইট ও পোড়ামাটির ফলক দ্বারা ব্যাপকভাবে অলঙ্কৃত। যোগীর ভবনের আশ্রম ও মন্দির নির্মাণের তেমন কোন নির্দিস্ট তথ্য পাওয়া যায় না। তবে এখানকার বিভিন্ন দেয়ালের গায়ে লেখা থেকে অনুমান করা যায় যে এটি ৮৮৪ সালের দিকে নির্মিত হয়েছিল।  জনশ্রুতি আছে জানা যায় বাংলার কিংবদন্তি নায়িকা বেহুলার মৃত স্বামী লক্ষ্ণীন্দর এখানকার কানচ কূপের পানির মাধ্যমে জীবন ফিরে পেয়েছিল।  আরও দেখুন  বাংলাদেশের প্রত্নতাত্ত্বিক স্থানের তালিকা  তথ্যসূত্র   বিষয়শ্রেণী:বগুড়া জেলার প্রত্নতাত্ত্বিক স্থাপনা বিষয়শ্রেণী:মন্দির বিষয়শ্রেণী:কাহালু উপজেলা বিষয়শ্রেণী:বগুড়া জেলার দর্শনীয় স্থান
ব্রুনো পেতকোভিচ (; জন্ম: ১৬ সেপ্টেম্বর ১৯৯৪) হলেন একজন ক্রোয়েশীয় পেশাদার ফুটবল খেলোয়াড়। তিনি বর্তমানে ক্লাব দিনামো জাগরেব এবং ক্রোয়েশিয়া জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত কেন্দ্রীয় আক্রমণভাগের খেলোয়াড় হিসেবে খেললেও মাঝেমধ্যে দ্বিতীয় আক্রমণভাগের খেলোয়াড় অথবা আক্রমণাত্মক মধ্যমাঠের খেলোয়াড় হিসেবে খেলেন।  ২০১৩ সালে, পেতকোভিচ ক্রোয়েশিয়া অনূর্ধ্ব-২১ দলের হয়ে ক্রোয়েশিয়ার বয়সভিত্তিক পর্যায়ে অভিষেক করেছিলেন। ক্রোয়েশিয়ার বয়সভিত্তিক দলের হয়ে খেলার পর, তিনি ২০১৯ সালে ক্রোয়েশিয়ার হয়ে আন্তর্জাতিক পর্যায়ে অভিষেক করেছেন; ক্রোয়েশিয়ার জার্সি গায়ে তিনি এপর্যন্ত ৩৬ ম্যাচে ১১টি গোল করেছেন।  প্রারম্ভিক জীবন ব্রুনো পেতকোভিচ ১৯৯৪ সালের ১৬ই সেপ্টেম্বর তারিখে ক্রোয়েশিয়ার মেতকোভিচে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল পেতকোভিচ ক্রোয়েশিয়া অনূর্ধ্ব-২১ দলের হয়ে খেলার মাধ্যমে ক্রোয়েশিয়ার প্রতিনিধিত্ব করেছেন। ২০১৩ সালের ১৩ই আগস্ট তারিখে তিনি লিশটেনস্টাইন অনূর্ধ্ব-২১ দলের বিরুদ্ধে ম্যাচে ক্রোয়েশিয়া অনূর্ধ্ব-২১ দলের হয়ে আন্তর্জাতিক পর্যায়ে অভিষেক করেছেন। ক্রোয়েশিয়ার বয়সভিত্তিক দলের হয়ে তিনি ১ ম্যাচে অংশগ্রহণ করে ১টি গোল করেছেন।  ২০১৯ সালের ২১শে মার্চ তারিখে, ২৪ বছর, ৬ মাস ও ৫ দিন বয়সে, ডান পায়ে ফুটবল খেলায় পারদর্শী পেতকোভিচ আজারবাইজানের বিরুদ্ধে অনুষ্ঠিত উয়েফা ইউরো ২০২০ বাছাইপর্বের ম্যাচে অংশগ্রহণ করার মাধ্যমে আন্তর্জাতিক ফুটবলে ক্রোয়েশিয়ার হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচে তিনি ২০ নম্বর জার্সি পরিধান করে কেন্দ্রীয় আক্রমণভাগের খেলোয়াড় হিসেবে খেলেছিলেন। ম্যাচটি ক্রোয়েশিয়া ২–১ গোলের ব্যবধানে জয়লাভ করেছিল। ক্রোয়েশিয়ার হয়ে অভিষেকের বছরে পেতকোভিচ সর্বমোট ৮ ম্যাচে ৫টি গোল করেছেন। জাতীয় দলের হয়ে অভিষেকের ২ মাস ও ২১ দিন পর, ক্রোয়েশিয়ার জার্সি গায়ে প্রথম গোলটি করেছেন; ২০১৯ সালের ১১ই জুন তারিখে, তিউনিসিয়ার বিরুদ্ধে ম্যাচের ৪৭তম মিনিটে মিলান বাদেলিয়ের অ্যাসিস্ট হতে ক্রোয়েশিয়ার হয়ে ম্যাচের প্রথম গোলটি করার মাধ্যমে তিনি আন্তর্জাতিক ফুটবলে তার প্রথম গোলটি করেছেন।  পরিসংখ্যান আন্তর্জাতিক   দল  সাল  ম্যাচ  গোল ক্রোয়েশিয়া  ২০১৯  ৮  ৫ ২০২০  ৫  ১ ২০২১  ৮  ০ ২০২২  ৮  ১ ২০২৩  ৫  ৩ ২০২৪  ২  ১ সর্বমোট  ৩৬  ১১  তথ্যসূত্র  বহিঃসংযোগ     বিষয়শ্রেণী:১৯৯৪-এ জন্ম বিষয়শ্রেণী:জীবিত ব্যক্তি বিষয়শ্রেণী:ক্রোয়েশীয় ফুটবলার বিষয়শ্রেণী:ফুটবল ফরোয়ার্ড বিষয়শ্রেণী:ফুটবল ক্লাব দিনামো জাগরেবের খেলোয়াড় বিষয়শ্রেণী:ক্রোয়েশিয়ার আন্তর্জাতিক যুব ফুটবলার বিষয়শ্রেণী:ক্রোয়েশিয়ার অনূর্ধ্ব-২১ আন্তর্জাতিক ফুটবলার বিষয়শ্রেণী:ক্রোয়েশিয়ার আন্তর্জাতিক ফুটবলার বিষয়শ্রেণী:উয়েফা ইউরো ২০২৪-এর খেলোয়াড় বিষয়শ্রেণী:পুরুষ ফুটবল ফরোয়ার্ড বিষয়শ্রেণী:সেরিয়ে আ-এর খেলোয়াড় বিষয়শ্রেণী:সেরিয়ে বি-এর খেলোয়াড় বিষয়শ্রেণী:ক্রোয়েশীয় প্রথম ফুটবল লিগের খেলোয়াড় বিষয়শ্রেণী:কালচো কাতানিয়ার খেলোয়াড় বিষয়শ্রেণী:ভারেসে কালচোর খেলোয়াড় বিষয়শ্রেণী:বোলোনিয়া ফুটবল ক্লাব ১৯০৯-এর খেলোয়াড় বিষয়শ্রেণী:এল্লাস ভেরোনা ফুটবল ক্লাবের খেলোয়াড় বিষয়শ্রেণী:উয়েফা ইউরো ২০২০-এর খেলোয়াড় বিষয়শ্রেণী:২০২২ ফিফা বিশ্বকাপের খেলোয়াড় বিষয়শ্রেণী:ক্রোয়েশীয় প্রবাসী ফুটবলার বিষয়শ্রেণী:ইতালিতে প্রবাসী ফুটবলার
আপনি [ ] পাতাটি ও সেটির সমস্ত [ ইতিহাস] মুছে ফেলতে যাচ্ছেন। অনুগ্রহ করে: নিশ্চিত করুন যে আপনি আসলেই এটি করতে চান, আপনি এর ফলাফল সম্পর্কে অবগত এবং আপনি নীতিমালা মেনে এটি করছেন।  অপসারণ করার আগে "সংযোগকারী পৃষ্ঠাসমূহ" দেখে নিন।   একটি অপসারণ সারাংশ দিন যা পরিষ্কারভাবে ব্যাখ্যা করে যে আপনি কেন পাতাটি অপসারণ করেছেন।
মোশারফ হোসেন (জন্ম ১৯৬৩) পশ্চিমবঙ্গের একজন ভারতীয় রাজনীতিবিদ। তিনি বীরভূম জেলার মুরারাই বিধানসভা কেন্দ্র থেকে পশ্চিমবঙ্গ বিধানসভার সদস্য। তিনি ২০২১ সালের পশ্চিমবঙ্গ বিধানসভা নির্বাচনে সর্বভারতীয় তৃণমূল কংগ্রেসের প্রতিনিধিত্ব করে জয়লাভ করেন।   প্রাথমিক জীবন এবং শিক্ষা  হোসেন ১৯৬৩ সালে পশ্চিমবঙ্গের বীরভূম জেলার মুরারাইয়ের এক বাঙালি মুসলিম চিকিৎসক পরিবারে জন্মগ্রহণ করেন। তিনি প্রাক্তন বিধায়ক ডঃ মোতাহার হোসেনের ছেলে এবং ডঃ মোহাম্মদ হোসেনের নাতি। তিনি ১৯৮৩ সালে কলকাতা বিশ্ববিদ্যালয়ের অধিভুক্ত পশ্চিমবঙ্গের এনআরএস মেডিকেল কলেজ থেকে এমবিবিএস ডিগ্রি অর্জন করেন। পরবর্তীতে তিনি ১৯৯৮ সালে কলকাতা বিশ্ববিদ্যালয়ের অধীনে বিসি রায় শিশু হাসপাতালে শিশু স্বাস্থ্য পরীক্ষায় ডিপ্লোমা করেন।   কর্মজীবন  ২০২১ সালের পশ্চিমবঙ্গ বিধানসভা নির্বাচনে, হোসেন মুরারাই বিধানসভা কেন্দ্র থেকে সর্বভারতীয় তৃণমূল কংগ্রেসের প্রতিনিধিত্ব করে জয়ী হন। তিনি ১,৪৬,৪৯৬ ভোট পেয়ে তার নিকটতম প্রতিদ্বন্দ্বী ভারতীয় জনতা পার্টির দেবাশীষ রায়কে ৪৩,৯৭৫ ভোটের ব্যবধানে পরাজিত করেন।   তথ্যসূত্র   বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী বিষয়শ্রেণী:বীরভূম জেলার ব্যক্তি বিষয়শ্রেণী:পশ্চিমবঙ্গ বিধানসভার সদস্য ২০২১-২০২৬ বিষয়শ্রেণী:পশ্চিমবঙ্গের তৃণমূল কংগ্রেসের রাজনীতিবিদ বিষয়শ্রেণী:জীবিত ব্যক্তি বিষয়শ্রেণী:১৯৬৩-এ জন্ম
মরা করতোয়া নদী বাংলাদেশের বগুড়া জেলার শেরপুর উপজেলায় অবস্থিত একটি নদী। নদীটির দৈর্ঘ্য ১২ কিলোমিটার।ম ইনামুল হক, বাংলাদেশের নদনদী, অনুশীলন ঢাকা, জুলাই ২০১৭, পৃষ্ঠা ১৬৬।  প্রবাহ নদীটি শেরপুর উপজেলার কাশিয়াবালা অঞ্চলে প্রবহমান করতোয়া নিম্ন নদী থেকে উৎপত্তি লাভ করেছে। অতপর নদী রায়গঞ্জ পৌরসভার দক্ষিণে এন৫ অতিক্রম করে ফুলজোর নদীতে পতিত হয়েছে।   আরও দেখুন   বাংলাদেশের নদীর তালিকা  বাংলাদেশের বড় নদীসমূহ   তথ্যসূত্র   বিষয়শ্রেণী:বগুড়া জেলার নদী বিষয়শ্রেণী:শেরপুর উপজেলা
কাচারী পাড়া জামে মসজিদ, পাবনা জেলার সুপ্রাচীন ঐতিহ্যবাহী একটি মসজিদ। মসজিদটি ১৮৮৯ খ্রিস্টাব্দে প্রতিষ্ঠা করা হয়েছিলো। মসজিদটি পাবনা শহরের নিকটে অবস্থিত হওয়ায় এখানে দর্শনার্থী ঘুরতে আসেন।   ইতিহাস  ১৮৮৯ সালে এ মসজিদটি প্রতিষ্ঠিত হয়। কোর্ট ও প্রশাসনিক এলাকায় এ মসজিদটি গড়ে ওঠায় এর নামকরণ করা হয় কাচারী পাড়া জামে মসজিদ। সরকারি ও স্থাপত্য সময়ে স্বল্পসংখ্যক মুসলমানদের উদ্যোগে এ মসজিদটি নির্মাণ করা হয়। মসজিদটি নির্মাণের প্রধান উদ্যোক্তার নাম হারুন চাপরাশির উল্লেখযোগ্য, মসজিদটির জমি দান করেছিলেন সৌরভ প্রামানিক নামে এক ব্যক্তি। তবে শোনা যায় এই মসজিদ নির্মাণে পাবনার আজিম চৌধুরী সহয়তা করেছিলো।   অবস্থান  এটি বাংলাদেশের রাজশাহী বিভাগের পাবনা সদরের কোর্ট ও প্রশাসনিক এলাকায় অবস্থিত।   বর্ণনা  মসজিদটি নিমার্ণে ঔপনিবেশিক ধারার ইন্দো-ইসলামিক রেনেসাঁ স্থাপন শৈলী অনুসরণ করা হয়েছে। মসজিদটিতে কয়েকটি নান্দনিক সুউচ্চ গম্বুজ ও মিনার রয়েছে, যা দর্শনার্থীদের আকর্ষণ করতে সহযোগিতা করে। মসজিদটি নির্মাণে তৎকালীন সরকারী কর্মচারীরাও আর্থিক সহায়তা করেছিলেন। মসজিদটি স্থাপত্যশৈলীতে রয়েছে মধ্যযুগের মুসলিম শিল্পধারা। ২৬ টি ছোট বড় গম্বুজ ও ৮ ফুট উঁচু এই ধারার প্রকাশ এছাড়াও রয়েছে ৭০ ফুট উচ্চতা বিশিষ্ট একটি মিনার। মসজিদের খিলান ও সুউচ্চ মিনার  বাড়িয়ে দিয়েছে নান্দনিকতা। এখানে একসাথে প্রায় দেড় হাজার মুসল্লীর অধিক নামাজ আদায় করতে পারে।   আরো দেখুন    ভাড়ারা মসজিদ  চাটমোহর শাহী মসজিদ   তথ্যসূত্র   বিষয়শ্রেণী:পাবনা জেলার দর্শনীয় স্থান বিষয়শ্রেণী:পাবনা জেলার প্রত্নতাত্ত্বিক স্থাপনা বিষয়শ্রেণী:পাবনা জেলার মসজিদ বিষয়শ্রেণী:১৮৮৯-এ প্রতিষ্ঠিত
১৯৯২ গ্রেগরীয় বর্ষপঞ্জির একটি সাধারণ বছর।   ঘটনাবলী   বাংলাদেশী নারীবাদী লেখক হুমায়ুন আজাদের নারী গ্রন্থ প্রকাশিত হয়। যা ১৯৯৫-২০০৩ পর্যন্ত বাংলাদেশ সরকার কর্তৃক নিষিদ্ধ ছিলো।  জো জিতা ওহি সিকান্দার - ভারতীয় হিন্দি চলচ্চিত্রটি মু্ক্তি পায়।  জানুয়ারি  ফ্রেব্রুয়ারি  মার্চ  এপ্রিল  মে  জুন  জুলাই  আগস্ট  সেপ্টেম্বর  অক্টোবর  নভেম্বর  ডিসেম্বর   জন্ম   জানুয়ারি-মার্চ  ২৬ ফেব্রুয়ারি - শন অ্যাবট, অস্ট্রেলীয় ক্রিকেটার।  এপ্রিল-জুন  ২১ এপ্রিল - ইস্কো, স্পেনীয় ফুটবলার।  জুলাই-সেপ্টেম্বর  ২২ জুলাই - সেলিনা গোমেজ, মার্কিন সঙ্গীতশিল্পী।  ২০ আগস্ট - ডেমি লোভাটো, মার্কিন পপ গায়িকা ও অভিনেত্রী।  অক্টোবর-ডিসেম্বর  ২৩ নভেম্বর - মাইলি সাইরাস, মার্কিন পপ গায়িকা ও অভিনেত্রী  ২৬ ডিসেম্বর - মিনার মাহমুদ, বাংলাদেশি সঙ্গীতশিল্পী।   মৃত্যু  জানুয়ারি-মার্চ  ১৪ ফেব্রুয়ারি - মুহাম্মদ ইউনুস (পণ্ডিত), বাংলাদেশি ইসলামি পণ্ডিত ও সমাজ সংস্কারক (জ. ১৯০৬)  ৩ মার্চ - সুকুমার সেন, ভাষাতাত্ত্বিক ও সাহিত্য বিশারদ।  এপ্রিল-জুন  ৬ এপ্রিল - আইজাক আসিমভ, রুশ লেখক।  ২৩ এপ্রিল - সত্যজিৎ রায়, চলচ্চিত্র পরিচালক, প্রযোজক, চিত্রনাট্যকার, সাহিত্যিক ও সঙ্গীত পরিচালক।  ৬ মে - মারলেনে ডিট্রিশ, জার্মান অভিনেত্রী।  ২১ জুন - রুদ্র মুহম্মদ শহীদুল্লাহ, বাংলাদেশী কবি।  জুলাই-সেপ্টেম্বর  thumb|150px|অ্যান্থনি পারকিন্স  ১২ সেপ্টেম্বর - অ্যান্থনি পারকিন্স, মার্কিন অভিনেতা।  নোবেল পুরস্কার right|100px  পদার্থবিজ্ঞান – জর্জ চারপাক  রসায়ন – ডুডলফ এ. মার্কাস  চিকিৎসাবিজ্ঞান – এডমন্ড এইচ. ফিশার, এডউইন জি. ক্রেবস  সাহিত্য – ডেরেক ওয়ালকট  শান্তি – রিগোবের্তা মাঞ্চো  অর্থনীতি – গ্যারি বেকার   তথ্যসূত্র   বিষয়শ্রেণী:১৯৯২ বিষয়শ্রেণী:অসম্পূর্ণ বছর নিবন্ধ
মাই ফিলোসোফিক্যাল ডেভেলপমেন্ট হলো ব্রিটিশ দার্শনিক বার্ট্রান্ড রাসেল লিখিত একটি বই যা ১৯৫৯ সালে জর্জ এলেন এন্ড আনউইন থেকে প্রকাশিত হয়। এই বইটিতে লেখক তার দার্শনিক বিশ্বাসের সংক্ষিপ্ত বিবরণ দিয়েছেন এবং ব্যাখ্যা করেছেন যে কীভাবে সেগুলি তার জীবনে পরিবর্তিত হয়েছিল।.   সারসংক্ষেপ   বইটিতে রাসেল তার দার্শনিক চিন্তাধারা বিকাশের বিবরণ দিয়েছেন। তিনি তার দর্শনের হেগেলীয় সময়কাল বর্ণনা করেছেন এবং হেগেলীয় দার্শনিক দৃষ্টিভঙ্গিতে বিজ্ঞান বিষয়ক একটি অপ্রকাশিত রচনা তাতে অন্তর্ভুক্ত করেছেন। তিনি তার আদর্শবাদ পরিত্যাগ এবং জিউসেপ্পে পিয়ানোর উপর প্রতিষ্ঠিত গাণিতিক যুক্তি গ্রহণের সাথে জড়িত দ্বি-ধারী বিপ্লবের সাথে পরবর্তী দার্শনিক কাজ করেন। প্রিন্সিপিয়া ম্যাথেম্যাটিকা (১৯১০-১৯১৩) এর দুটি অধ্যায়ের পরে, তিনি আওয়ার নলেজ অফ দ্য এক্সটার্নাল ওয়ার্ল্ড (১৯১৪)-এ মোকাবেলা করা বর্ণিত সমস্যাগুলিতে যান।   তথ্যসূত্র    বহিঃসংযোগ   বিষয়শ্রেণী:বার্ট্রান্ড রাসেলের কাজ বিষয়শ্রেণী:জর্জ এলেন এন্ড আনউইনের বই
শাহিনদখত মোলাভার্দি (জন্ম ২৩ অক্টোবর ১৯৬৫) একজন ইরানি শিক্ষাবিদ, নারীবাদী কর্মী, আইনবিদ, পণ্ডিত এবং ইরানের রাষ্ট্রপতির একজন সহকারী ছিলেন। তিনি ইরানের রাষ্ট্রপতি হাসান রুহানির প্রথম মন্ত্রিসভায় (২০১৩–১৭) নারী ও পারিবারিক বিষয়ক উপ-রাষ্ট্রপতি ছিলেন। তিনি ২০১৭ সালে রুহানির দ্বিতীয় মন্ত্রিসভায় নাগরিক অধিকারের জন্য তার বিশেষ সহকারী হয়েছিলেন। ২০২০ সালে “দেশের গোয়েন্দা, নিরাপত্তা এবং আইন প্রয়োগকারী সংস্থা” তার বিরুদ্ধে তথ্য ফাঁস, দুর্নীতি ও পতিতাবৃত্তিকে উৎসাহিত করা ও ইসলামী শাসনের বিরুদ্ধে রাজনৈতিক প্রচার চালানোর অভিযোগে একটি মামলা দায়ের করে। এতে মোলাভার্দিকে ৩০ মাসের কারাদণ্ড দেয়া হয়। তিনি রায়ের বিরুদ্ধে আপিল করেও কোন ফল পাননি। অনেক সমালোচক বলেন, একজন শিক্ষাবিদ এবং নারীর অধিকার রক্ষাকারীর বিরুদ্ধে এই অভিযোগগুলি কীভাবে প্রমাণিত হতে পারে? তা স্পষ্ট নয়। কিন্তু ইরানে যারা সাধারণভাবে সংস্কার ও পরিবর্তনের দাবি করে তাদের বিরুদ্ধে গুরুতর অভিযোগ আনা এবং তাদের আইনানুগ প্রক্রিয়া ছাড়াই বন্ধ দরজায় বিচারের সাজা দেওয়া স্বাভাবিক ব্যাপার।” ৫৭ বছর বয়সী এই আইনজীবী ইসলামী প্রজাতন্ত্রের নারী ও মানবাধিকারের একজন সোচ্চার সমর্থক। তিনি পুরুষদের ক্রীড়া ইভেন্টে মহিলাদের অধিকারের কথা বলে বিভিন্ন বিতর্কে পড়েন। তিনি প্রেসিডেন্ট রুহানীর সমালোচনা করে বলেন, সে নারীর অধিকার ও তাদের সমস্যা সমাধানে ব্যর্থ হয়েছে। গত ছয় বছরে রুহানির প্রশাসন নারীদের অধিকার সংক্রান্ত একটি বিলও সংসদে (মজলিস) উপস্থাপন করতে ব্যর্থ হয়েছে।  কর্মজীবন তিনি চার বছর ধরে ইরানের মহিলা বিষয়ক উপরাষ্ট্রপতির দায়িত্ব পালন করেন। এরপর তিনি এক বছরের জন্য রুহানির "নাগরিক অধিকার বিষয়ক বিশেষ সহায়ক" হিসেবে নিযুক্ত হন। কিন্তু সরকারি পদে অবসরপ্রাপ্তদের চাকরি নিষিদ্ধ করার আইন বাস্তবায়নের পর ২০১৮ সালের নভেম্বরে পদত্যাগ করেন। শিয়া-অধ্যুষিত দেশে নারীর অধিকার উন্নয়নে তার প্রচেষ্টার জন্য ইরানের কট্টরপন্থীরা বারবার সমালোচনার ঝড় তুলে মোলাভেরদিকে খাটো করে। তিনি অনলাইনে সমকামি কাজে উৎসাহ দেয়ার জন্যও অভিযুক্ত হন। তবে এ অপরাধের জন্য ক্ষমা চান এবং পোস্টটি সরায়ে ফেলেন। বর্তামানে তিনি অবসর জীবনযাপন করছেন। অবসর গ্রহণের পর তার প্রথম সাক্ষাৎকারে সরকারি সংবাদ সংস্থা (আইআরএনএ) কে বলেন, “ইরানে মহিলাদের মর্যদার উন্নতির জন্য যে কোন রক্ষণশীলদের দ্বারা পরিত্যাগ করা হয়। গৃহ সহিংসতা থেকে নারীদের বাঁচানোর প্রচেষ্টা বা তাদের দত্তক নেওয়া কন্যাদের বিয়েতে সৎ বাবার নিষেধাজ্ঞাসহ তার ব্যর্থতার একটি তালিকা উপস্থাপন করে। ইরানের ইসলামী সংবিধান অনুযায়ী নারীদের সীমিত অধিকার রয়েছে। সব মহিলারই আইনগত হেফাজতকারী থাকে। তারা স্বামী, বাবা অথবা পরিবারের অন্য পুরুষ সদস্যের অধীন থাকে। তারা জিম্মাদারদের সিদ্ধান্ত বা কর্মের বিরুদ্ধে খুব কমই অভিযোগ করতে পারে।”   তথ্যসূত্র   বিষয়শ্রেণী:২১শ শতাব্দীর নারী রাজনীতিবিদ বিষয়শ্রেণী:জাতিগত আজারবাইজানিয় শিয়া মুসলিম বিষয়শ্রেণী:ইরানি শিয়া মুসলিম বিষয়শ্রেণী:ইরানি নারী অধিকার কর্মী বিষয়শ্রেণী:শহিদ বেহেস্তি বিশ্ববিদ্যালয়ের প্রাক্তন শিক্ষার্থী বিষয়শ্রেণী:ইরানি আইনজীবী বিষয়শ্রেণী:ইরানি আজারবাইজানিয় রাজনীতিবিদ বিষয়শ্রেণী:জীবিত ব্যক্তি বিষয়শ্রেণী:১৯৬৫-এ জন্ম বিষয়শ্রেণী:উদ্ধৃতি শৈলীতে ফার্সি ভাষার উৎস (fa) বিষয়শ্রেণী:হিজাব বিষয়শ্রেণী:ইরানি নারী আইনজীবী বিষয়শ্রেণী:ইরানি নারীবাদী বিষয়শ্রেণী:২১শ শতাব্দীর ইরানি নারী রাজনীতিবিদ বিষয়শ্রেণী:২১শ শতাব্দীর ইরানি রাজনীতিবিদ বিষয়শ্রেণী:২১শ শতাব্দীর ইরাকি রাজনীতিবিদ